12. ฐานะผลการเงินและผลการดำเนินงาน

12. 

13. 1. ผู้สอบบัญชีและนโยบายที่สำคัญ

(1) ผู้สอบบัญชีของบริษัทฯและบริษัทย่อยคือ

  นางสาวทิพย์สุดา ชำนาญวนิชกุล หรือ นางสาวสุดจิตร์ บุญประกอบ

  หรือ นายวินิจ ศิลามงคล แห่ง

  บริษัท เคพีเอ็มจี ภูมิไชย สอบบัญชี จำกัด

  ชั้น 21-22 เอ็มไพร์ทาวเวอร์

195. ถนนสาทรใต้ แขวงยานนาวา

  เขตสาทร กรุงเทพมหานคร 10120.

(2) รายงานการตรวจสอบของผู้สอบบัญชีในระยะเวลา 3
ปีที่ผ่านมาผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไขสำหรับปี 2545
แต่รายงาน ผู้สอบบัญชีสำหรับรอบปี 2546 และ 2547 นั้น
ผู้สอบบัญชีได้รายงานโดยไม่มีเงื่อนไขอื่นนอกเหนือจากระบุในรายงานว่า
ผู้สอบบัญชีไม่ได้ตรวจสอบงบการเงินของบริษัทร่วมในต่างประเทศ
ซึ่งบริษัทบันทึกบัญชีเงินลงทุนในบริษัทร่วมนี้ตามวิธีส่วนได้เสีย ณ วันที่ 31 ธันวาคม 2547
เงินลงทุนในบริษัทร่วมดังกล่าวคิดเป็นร้อยละ 3.5 และร้อยละ 4.1
ของสินทรัพย์รวมสำหรับงบการเงินรวมและงบการเงินเฉพาะบริษัท ตามลำดับ
และส่วนได้เสียในกำไรสุทธิของบริษัทร่วมดังกล่าวคิดเป็นร้อยละ 1.0
ของกำไรสุทธิสำหรับงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม
2547

(3) นโยบายบัญชีที่สำคัญ

 ค่าเผื่อหนี้สงสัยจะสูญ

บริษัทฯตั้งค่าเผื่อหนี้สงสัยจะสูญเป็นจำนวนเงินเท่ากับจำนวนหนี้ที่คาดว่าจะเรียกเก็บ

จากลูกหนี้ไม่ได้ โดยพิจารณาจากประสบการณ์ในการเก็บหนี้ และการพิจารณาฐานะ

ในปัจจุบันของลูกหนี้

 การตีราคาสินค้าคงเหลือ

สินค้าคงเหลือตีราคาในราคาทุน (วิธีเข้าก่อน-ออกก่อน) หรือราคาตลาดที่ต่ำกว่า

 เงินลงทุนในบริษัทย่อยและบริษัทอื่น 

บริษัทบันทึกเงินลงทุนในบริษัทย่อยและบริษัทร่วมตามวิธีส่วนได้เสีย ส่วนเงินลงทุน

ในบริษัทอื่น บันทึกตามวิธีราคาทุน ซึ่งถือไว้เป็นเงินลงทุนระยะยาว

 ค่าเสื่อมราคาและรายจ่ายรอตัดบัญชี

บริษัทตัดค่าเสื่อมราคาอาคารและอุปกรณ์ตามวิธีเส้นตรงเป็นเวลา 5 ถึง 20 ปี

บริษัทตัดจ่ายรายจ่ายรอตัดบัญชีตามวิธีเส้นตรงเป็นเวลา 5 ปี

 รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศได้บันทึกบัญชีโดยใช้อัตราแลกเปลี่ยน ณ วันที่

เกิดรายการนั้น สินทรัพย์และหนี้สินที่เป็นเงินตราต่างประเทศคงเหลือ ณ วันที่ใน

งบดุลได้แปลงค่าเป็นเงินบาทโดยใช้อัตราแลกเปลี่ยน ณ วันนั้น กำไรหรือขาดทุนจาก

การแปลงค่าได้บันทึกเป็นรายได้หรือค่าใช้จ่ายในการดำเนินงาน

 

 กำไรต่อหุ้น

กำไรต่อหุ้นคำนวณโดยการหารกำไรสุทธิด้วยจำนวนหุ้นที่ออก ณ วันสิ้นปี

2. ตารางแสดงผลการดำเนินงานของบริษัทฯ 3 ปีย้อนหลัง

[]

[]

[]

[]

[]

[]

[]

[]

[]

[]

[]

[]

[]

[]

ยอดหนี้คงค้างในการออกตั๋วเงินหรือหุ้นกู้ในครั้งก่อน

ไม่มี

ประมาณการงบการเงิน

ไม่มี

งบการเงิน

งบการเงินได้ถูกแนบไว้ท้ายแบบแสดงรายการข้อมูล

คำอธิบายและการวิเคราะห์ฐานะการเงินและผลการดำเนินงาน

ในปี 2548 อุตสาหกรรมกุ้งแช่แข็งมีสภาวะค่อนข้างดี เมื่อเทียบกับ 2-3 ปีก่อนหน้า
เนื่องจากสหภาพยุโรปได้เพิ่มความเข้มงวดของมาตรการตรวจสอบสารเคมีตกค้างในกุ้งแช่แข็ง
ตั้งแต่ปี 2545 ผู้ส่งออกกุ้งที่มียุโรปเป็นตลาดหลักจึงหลีกเลี่ยงตลาดยุโรปและหันไปเจาะตลาดอื่นๆ
แทน การเปลี่ยนแปลงดังกล่าวได้สร้างความปั่นป่วนขึ้น และทำให้ผลการดำเนินงานของบริษัทต่าง ๆ
ในอุตสาหกรรมกุ้งแช่แข็งไม่เป็นที่น่าพอใจ แต่ในช่วงปีที่ผ่านมาตลาดมีเสถียรภาพมากขึ้น
หลักจากใช้เวลา 2-3 ปีในการปรับตัว มีผลให้ผลการดำเนินงานของบริษัทดีขึ้น

รายได้ของบริษัทในปีที่ผ่านมาได้ลดลงในอัตราร้อยละ 4.8 คือลดลงจาก 2,094 ล้านบาทในปี
2546 เป็น 1,994 ล้านบาทในปี 2547 แต่เนื่องจากสภาวะอุตสาหกรรมค่อนข้างดี
บริษัทจึงมีผลการดำเนินงานดีขึ้น โดยมีกำไรสุทธิ 98.6 ล้านบาท
เมื่อเทียบกับผลการดำเนินงานขาดทุนสุทธิ 12.5 ล้านบาทในปี 2546 อัตรากำไรขั้นต้นได้เพิ่มจาก
1.53 ในปี 2546 เป็น 7.49 ในปี 2547

และ Inventory turnover period ของบริษัทได้ลดลงเล็กน้อยจาก 109 วันในปี 2546 เป็น
104 วันในปี 2547 การลดลงของสินค้าคงเหลือ
กอปรกับกระแสเงินสดที่เพิ่มขึ้นเนื่องจากผลการดำเนินงานที่มีกำไรได้ลดจำนวนเงินกู้ของบริษัทลงอย่างมีนัยสำคัญ
เป็นเหตุให้ Debt to equity ratio ของบริษัทลดลงจาก 0.22 ในปี 2546 เป็น 0.04 ในปี
2547

สินทรัพย์ของบริษัทส่วนใหญ่จะเป็นสินค้าสำเร็จรูป ซึ่งบางส่วนมีการขายล่วงหน้าแล้วและ
ส่วนที่เหลือก็มีตลาดรองรับ คุณภาพสินทรัพย์ของบริษัทฯจึงจัดอยู่ในเกณฑ์ดี

กล่าวโดยรวมแล้วฐานะทางการเงินของบริษัทอยู่ในสภาพที่ดีมาก เนื่องจากบริษัทมีเงินกู้น้อยมาก
และบริษัทยังมีความสามารถในการทำกำไรค่อนข้างสูง

การดำเนินงานและฐานะการเงินที่ผ่านมาของบริษัทและบริษัทย่อย

เนื่องจากบริษัทย่อยดำเนินธุรกิจลักษณะเดียวกับบริษัท แต่มีขนาดเล็กกว่าบริษัทมากกล่าวคือ
บริษัทย่อยทั้ง 2 บริษัทรวมกันแล้วมีขนาดประมาณร้อยละ 40 ของบริษัทแม่
ดังนั้นการดำเนินงานและฐานะการเงินของบริษัทและบริษัทย่อยมักจะคล้ายคลึงกับของบริษัทมาก
จะสังเกตได้ว่า อัตราส่วนทางการเงินต่าง ๆ
ของบริษัทเมื่อเทียบกับของบริษัทและบริษัทย่อยจะมีการเปลี่ยนแปลงไปในทิศทางเดียวกัน

จึงกล่าวโดยสรุปได้ว่า บริษัทและบริษัทย่อยมีผลการดำเนินงานรวมอยู่ในเกณฑ์ดี
และมีฐานะการเงินที่แข็งแกร่ง มีสภาพคล่องทางการเงินสูงเช่นเดียวกับตัวบริษัทเอง

 แนวโน้มในอนาคต

 บริษัทคาดว่าแนวโน้มในอนาคตยังมีความไม่แน่นอนอยู่มาก ทั้งนี้เนื่องจากอัตราดอกเบี้ยและราคาน้ำมันมีแนวโน้มสูงขึ้น ซึ่งมีผลกระทบในทางลบต่อต้นทุนของอุตสาหกรรมและปัจจัยลบอีกประการหนึ่งคือ การอ่อนตัวของค่าเงินดอลลาร์สหรัฐ ทำให้เงินบาทแข็งค่า ซึ่งไม่เป็นผลดีกับอุตสาหกรรมส่งออก

แต่ข่าวดีสำหรับอุตสาหกรรมกุ้งแช่แข็งไทยคือ
มีความเป็นไปได้สูงมากที่สหภาพยุโรปจะให้สิทธิพิเศษทางภาษี (GSP) คืนแก่ประเทศไทย
ซึ่งจะมีผลให้ขีดความสามารถในการแข่งขันกุ้งไทยในตลาดยุโรปสูงขึ้น

และเนื่องจากประเทศผู้ส่งออกกุ้งอื่น ๆ เช่น อินเดีย เวียดนาม อินโดนีเซีย และผู้ผลิตอื่น ๆ
ในทวีปอเมริกาใต้ต่างมีผลผลิตเพิ่มขึ้น ทำให้อุปทานในตลาดโลกสูงเกิน
ราคากุ้งจึงได้ลดลงอย่างต่อเนื่อง
ผู้เลี้ยงกุ้งในประเทศไทยจึงหันไปเลี้ยงกุ้งขาวซึ่งมีต้นทุนในการเลี้ยงต่ำกว่า
เพื่อเพิ่มความสามารถในการแข่งขัน

ค่าตอบแทนของผู้สอบบัญชี

1.  ค่าตอบแทนจากการสอบบัญชี (audit fee)

บริษัทและบริษัทย่อยจ่าย ค่าตอบแทนการสอบบัญชีให้แก่ ผู้สอบบัญชีของบริษัท
ในรอบปีบัญชีที่ผ่านมามีจำนวนเงินรวม 1,126,000.- บาท

2.  ค่าบริการอื่น(non-audit fee)

บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่
การตรวจสอบการปฏิบัติตามเงื่อนไขของบัตรส่งเสริม ให้แก่ ผู้สอบบัญชีของบริษัท
ในรอบปีบัญชีที่ผ่านมามีจำนวนเงินรวม 35,000.- บาท
และไม่มีรายการที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา